പഞ്ച്ഷീറില് 4 ജില്ലകള് പിടിച്ചെടുത്തെന്ന് താലിബാന് തുരത്തി ഓടിച്ചെന്ന് വടക്കന് സഖ്യം കാബൂള്: അഫ്ഗാനിസ്ഥാനിലെ പഞ്ച്ഷീറില് 4 ജില്ലകള് പിടിച്ചെടുത്തതായി താലിബാന്. അതേസമയം പഞ്ച്ഷീര് അതിര്ത്തിയായ ദാര്ബണ്ഡ് മലനിരകള് വരെ താലിബാന് എത്തിയെങ്കിലും തുരത്തി ഓടിച്ചെന്ന് വടക്കന് സഖ്യം അവകാശപ്പെട്ടു. 600 താലിബാന് ഭീകരരെ വധിച്ചുവെന്നാണ് സഖ്യസേന വക്താവ് ശനിയാഴ്ച അവകാശപ്പെട്ടത്. 1,000 പേരെ പിടികൂടുകയോ, കീഴടങ്ങുകയോ ചെയ്തുവെന്നും സഖ്യസേന വക്താവ് ഫഹിം ദസ്തി ട്വീറ്റ് ചെയ്തു. ബസാറഖിലേക്കുള്ള വഴിയില് ഉടനീളം സഖ്യസേന മൈനുകള് സ്ഥാപിച്ചിട്ടുണ്ടെന്നും അത് നീക്കം ചെയ്യാനുള്ള കാലതാമസമാണ് മുന്നേറ്റം മന്ദഗതിയിലാക്കിയതെന്നുമാണ് താലിബാന്റെ അവകാശവാദം. ഇതിനിടെ അമേരിക്കന് വിദേശകാര്യ സെക്രട്ടറി ആന്റണി ബ്ലിങ്കന് ഇന്ന് ഖത്തറിലെത്തും. ജര്മനിയിലേക്കുള്ള യാത്രമധ്യേ ഖത്തറിലെത്തുന്ന ബ്ലിങ്കന്, താലിബാന് പ്രതിനിധികളുമായി ചര്ച്ച നടത്തുമോ എന്ന് വ്യക്തമാക്കിയിട്ടില്ല. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona